Kodune töö on valminud EVÕL koolituse "Võõrkeeleõpetaja ja - õpetus uues õppekavas" ESF meetme “Kooli poolelijätmise vähendamine, haridusele juurdepääsu suurendamine ning õppe kvaliteedi parandamine” alameetme “Põhikooli ja gümnaasiumi riiklikele õppekavadele vastav üldharidus” raames.

**Täiendavad võimalused andekate laste arendamiseks üldhariduskoolis või kutseõppeasutuses.**

**Erika Puusemp**

Allpoolmainitud võimalused on kohandatavad erinevatele vanusegruppidele ja ainetele, kui sulgudes pole märgitud teisiti.

1. Erineva tasemega ülesanded klassis erineva tasemega õpilastele (eriti matemaatikas jm reaalainetes);
2. Võimaluse andmine lisaülesannete eest lisahindeid saada;
3. Võimaluse andmine valida, millist kodutööd teha (erinevad tasemed ning erineva loomingulisuse astmega ülesanded);
4. Võimaluse andmine õpilastele klassikaaslasi õpetada;
5. Kontrolltööde, ülesannete, lauamängude jms koostamine kaasõpilastele (nii noorematele kui oma klassikaaslastele);
6. Aine- ja huviringid koolis;
7. Olümpiaadidest osavõtt ja eraldi ettevalmistus nendeks (ettevalmistusel võib osaleda ka rohkem õpilasi kui lõpuks olümpiaadile läheb);
8. Õpilastööde näitused koolis (algklassides rohkem kõigi tööd näitusel, vanemates astmetes parimad);
9. Loomingulistest konkurssidest osavõtule suunamine (teaduskool, teiste koolide korraldatavad ja piirkondlikud ja üleriiklikud üritused);
10. Ainetevahelise integratsiooni soodustamine, nt. teatud aine temaatika kasutamine draamaringis;
11. Soovituste andmine kino- ja teatrikülastusteks, mis võiks ainealaselt midagi juurde anda (eriti humanitaarained);
12. Õppekäigud muuseumidesse, teadusasutustesse, jne (õpilastele anda erinevad ülesanded täitmiseks õppekäigu ajal);
13. Õpilaste suunamine täiendavate raamatute ja netimaterjalide juurde 🡪 Seda kasutan ise regulaarselt nii gümnaasiumi inglise keele tundides kui inglise kirjanduse tundides kui IB keele ja kirjanduse tundides. On asju, mida kõik peavad tegema, ja teisi, mida soovijad saavad teha sõltuvalt kas huvidest või tasemest.